**V Ý Z V A
na predloženie ponuky na zákazku s nízkou hodnotou**
podľa §  117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na dodanie tovaru s názvom:

**Čistiace a hygienické prostriedky**

(ďalej len „výzva“)

1. **Identifikácia verejného obstarávateľa**:

Názov: Národná banka Slovenska

Sídlo: Imricha Karvaša č. 1, 813 25 Bratislava

IČO: 30844789

**Kontaktná osoba**: Mgr. Svetlana Miklánková

 č. telefónu: +421 945 720 030

 e-mail: svetlana.miklankova@nbs.sk

1. **Predmet zákazky:**
	1. Názov predmetu zákazky: Čistiace a hygienické prostriedky
	2. Druh zákazky: Zákazka na dodanie tovaru.

Slovník spoločného obstarávania (CPV):

39830000-9 – Čistiace výrobky

39831300-9 - Čistiace prostriedky na podlahu

39832100-4 - Čistiaci prášok na riad

39831600-2 - Čistiace prostriedky na toalety

33771000-5 - Hygienické výrobky z papiera

33770000-8 - Papierové hygienické výrobky

39831210-1 - Saponáty na umývanie riadu

39831200-8 - Saponáty

24455000-8 - Dezinfekčné prostriedky

39831000-6 - Pracie prostriedky

33760000-5 - Toaletný papier, vreckovky, uteráky na ruky a servítky

39224300-1 - Metly a kefy a iné výrobky na upratovanie domácností

33700000-7 - Predmety osobnej starostlivosti

* 1. Predpokladaná hodnota zákazky: 140 000,00 eur bez DPH.
	2. Opis predmetu zákazky: Podrobný opis predmetu zákazky sa nachádza v prílohe č. 1 tejto výzvy**.**
	3. Plnenie predmetu tejto zákazky sa bude realizovať formou objednávok verejného obstarávateľa adresovaných uchádzačovi, a to podľa aktuálnych potrieb verejného obstarávateľa. Objednávka bude uchádzačovi zaslaná v elektronickej podobe prostredníctvom
	4. digitálneho katalógu a/alebo
	5. elektronickej pošty.
	6. Bližší postup objednávania položiek predmetu tejto zákazky je uvedený v prílohe č. 5 tejto výzvy.
1. **Obchodné podmienky:**
	1. S úspešným uchádzačom bude uzavretá Rámcová dohoda na dodávanie čistiacich a hygienických prostriedkov č. C-NBS1-000- 079-546v zmysle § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“), ktorá tvorí prílohu č. 2 tejto výzvy.
	2. Uchádzač musí akceptovať zmluvu bez akýchkoľvek zmien s výnimkou ustanovení, ktoré sú v zmluve vyznačené na doplnenie.
	3. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa [§ 32 ods. 1 písm. e)](https://www.slov-lex.sk/pravne-predpisy/SK/ZZ/2015/343/20190101.html#paragraf-32.odsek-1.pismeno-e) a [f)](https://www.slov-lex.sk/pravne-predpisy/SK/ZZ/2015/343/20190101.html#paragraf-32.odsek-1.pismeno-f) zákona o verejnom obstarávaní alebo ak u neho existuje dôvod na vylúčenie podľa [§ 40 ods. 6 písm. f)](https://www.slov-lex.sk/pravne-predpisy/SK/ZZ/2015/343/20190101.html#paragraf-40.odsek-6.pismeno-f) zákona o verejnom obstarávaní. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa [§ 40 ods. 8 písm. d)](https://www.slov-lex.sk/pravne-predpisy/SK/ZZ/2015/343/20220401#paragraf-40.odsek-8.pismeno-d) zákona o verejnom obstarávaní. Ustanovenie [§ 11](https://www.slov-lex.sk/pravne-predpisy/SK/ZZ/2015/343/20190101.html#paragraf-11) zákona o verejnom obstarávaní tým nie je dotknuté.
2. **Miesto a lehota plnenia predmetu zákazky**:
	1. Miestami plnenia predmetu zákazky sú pracoviská verejného obstarávateľa:

Národná banka Slovenska, ústredie, I. Karvaša č. 1, 813 25 Bratislava,

Národná banka Slovenska, expozitúra, Národná 10, 975 77 Banská Bystrica,

Národná banka Slovenska, expozitúra, Slovenskej jednoty 14, 041 41 Košice,

Národná banka Slovenska, expozitúra, Antona Bernoláka 74, 010 01 Žilina,

Národná banka Slovenska, expozitúra, Dostojevského 4444/26, 058 02 Poprad,

Národná banka Slovenska, expozitúra, T. G. Masaryka 3, 940 62 Nové Zámky,

Národná banka Slovenska, VÚZ Bystrina, Nový Smokovec 21, 062 01 Vysoké Tatry,

Národná banka Slovenska, Múzeum mincí a medailí, Štefánikovo nám. 11/21, 967 01 Kremnica.

* 1. Lehota plnenia predmetu zákazky stanovil verejný obstarávateľ spôsobom podľa obchodných podmienok uvedených v čl. V. *Dodacie podmienky, termín a miesto plnenia* zmluvy.
1. **Možnosť rozdelenia ponuky**:

Predmet zákazky nie je rozdelený na časti. Uchádzač predloží ponuku na celý predmet zákazky. Uchádzač môže na predmet zákazky predložiť iba jednu ponuku. Predloženie spoločnej ponuky viacerých uchádzačov verejný obstarávateľ nepripúšťa.

1. **Variantné riešenie**:

Verejný obstarávateľ neumožňuje predložiť variantné riešenia.

1. **Komunikácia medzi verejným obstarávateľom a záujemcami resp. uchádzačmi:**
	1. V zmysle § 20 zákona o verejnom obstarávaní komunikácia medzi verejným obstarávateľom a záujemcami/uchádzačmi sa uskutočňuje elektronicky prostredníctvom komunikačného rozhrania systému JOSEPHINE.

Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

* 1. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	2. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia,
* Google Chrome v aktuálnej verzii alebo
* Microsoft Edge v aktuálnej verzii.
	1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail/e-maily (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
1. **Predkladanie ponúk**:
	1. Lehota na predkladanie ponúk je stanovená **do 10.2.2023 DO 10,00 h a je tiež špecifikovaná v systéme JOSEPHINE.**
	2. Predkladanie ponúk je umožnené iba registrovaným uchádzačom.
	3. Registrovaný uchádzač si po prihlásení do systému JOSEPHINE v časti MOJE OBSTARÁVANIA vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. Neregistrovaný uchádzač sa po obdržaní e-mailovej výzvy na predloženie ponuky do systému JOSEPHINE zaregistruje pomocou linku z e-mailovej správy a následne nájde predmetnú zákazku v časti MOJE OBSTARÁVANIA, kde si predmetnú zákazku vyberie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	4. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
	5. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
	6. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty ponuky (odporúčaný formát je „PDF“) tak, ako je uvedené v tejto výzve a vyplnený položkový elektronický formulár, ktorý zodpovedá návrhu na plnenie kritérií.
	7. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
	8. Navrhované ceny sa vkladajú do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	9. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Cena zahŕňa aj náklady na dopravu do miesta dodania a náklady na záručnú opravu.
	10. Ak ponuka obsahuje dôverné informácie, uchádzač ich v ponuke viditeľne označí.
	11. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	12. Ponuka uchádzača predložená po uplynutí lehoty na predkladanie ponúk sa elektronicky neotvorí.
	13. Ponuky predložené v lehote na predkladanie ponúk podľa tohto bodu výzvy sa uchádzačom nevracajú, zostávajú ako súčasť dokumentácie o zákazke.
	14. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
2. **Podmienky financovania**:

Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia.

1. **Podmienky účasti uchádzačov**:
	1. Uchádzač musí predložiť fotokópiu platného dokladu o oprávnení na dodanie tovaru na predmet zákazky (výpis z obchodného registra alebo výpis zo živnostenského registra alebo iný doklad o oprávnení), pričom doklad nesmie byť starší ako 3 mesiace predchádzajúce dňu, ktorý je posledným dňom lehoty na predkladanie ponúk (ktorého skončením uplynie lehota na predkladanie ponúk).
	2. Uchádzač zapísaný do zoznamu hospodárskych subjektov môže nahradiť doklad uvedený v bode 10.1 uvedením informácie, že je zapísaný v zozname hospodárskych subjektov podľa zákona o verejnom obstarávaní.
	3. Uchádzač nesmie mať v zmysle § 32 ods. 1 písm. f) zákona o verenom obstarávaní uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
	4. Úspešný uchádzač je povinný poskytnúť verejnému obstarávateľovi bezplatne vzorku každej položky predmetu zákazky na účely kontroly, či predložená vzorka každej položky predmetu zákazky zodpovedá technickej špecifikácii predmetu zákazky do 5 dní odo dňa doručenia oznámenia o vyhodnotení ponúk.
	5. V prípade ak predložená vzorka nebude zodpovedať technickej špecifikácii predmetu zákazky, vyzve verejný obstarávateľ úspešného uchádzača na zjednanie nápravy. Ak úspešný uchádzač z akýchkoľvek dôvodov nebude v primeranej lehote schopný zjednať nápravu, nebude mu vystavená objednávka
	6. Dodávajúca firma je zároveň povinná vytvoriť digitálny katalóg pre NBS na webovom sídle dodávateľa a sprístupniť na ňom možnosť zadávania požiadaviek na vysúťažené položky v digitálnom katalógu vybraným zamestnancom NBS.
	7. Uchádzač je povinný predložiť platný certifikát kvality podľa technických noriem, ktorý je certifikovaný akreditovanou osobou a vydaný nezávislou inštitúciou, podľa normy STN EN ISO 9001 vzťahujúci sa na oblasť predmetu zákazky.
	8. Uchádzač je povinný predložiť platný certifikát o zavedení a aplikovaní systému environmentálneho manažérstva podľa normy STN EN ISO 14001 vydaný nezávislou inštitúciou vzťahujúci sa na oblasť predmetu zákazky.
	9. Uchádzač je povinný predložiť platný certifikát FSC (Forest Stewardship Council) uchádzača na nákup a predaj papiera certifikovaného podľa pravidiel FSC vydaný nezávislou inštitúciou. Certifikát musí obsahovať identifikačné údaje a registračné číslo certifikátu uchádzača.
	10. Uchádzač je povinný predložiť platný certifikát PEFC uchádzača na nákup a predaj PEFC certifikovaného papiera a papierenských výrobkov vydaný nezávislou inštitúciou. Certifikát musí obsahovať identifikačné údaje a registračné číslo certifikátu uchádzača.
2. **Obsah ponuky:**
	1. Ponuka predložená uchádzačom musí obsahovať tieto doklady a dokumenty:
		1. Identifikačné údaje uchádzača: obchodné meno alebo názov, sídlo alebo miesto podnikania, meno, priezvisko a funkcia štatutárneho zástupcu (zástupcov) uchádzača, IČO, IČ DPH, DIČ, bankové spojenie, číslo bankového účtu v tvare IBAN, SWIFT, kontaktnú osobu, kontaktné telefónne číslo, e-mail, poštovú adresu pre doručovanie (ak je iná ako obchodné meno alebo názov a sídlo alebo miesto podnikania uchádzača).
		2. Doklady a dokumenty preukazujúce splnenie podmienok účasti uchádzača podľa bodu 10. tejto výzvy.
		3. Vyplnený návrh na plnenie kritérií na vyhodnotenie ponúk, vypracovaný podľa prílohy č. 3 tejto výzvy, podpísaný štatutárnym zástupcom uchádzača resp. ním poverenej/splnomocnenej osoby.
		4. Vyplnené vyhlásenie uchádzača uvedené v prílohe č. 4 tejto výzvy, podpísané štatutárnym zástupcom uchádzača resp. ním poverenej/splnomocnenej osoby.
		5. Vyplnené obchodné podmienky, t. j. návrh zmluvy spolu s prílohami uvedené v prílohe č. 2 tejto výzvy, podpísané štatutárnym zástupcom uchádzača resp. ním poverenej/splnomocnenej osoby.
	2. Doklady a dokumenty v zmysle bodu 11.1. tejto výzvy uchádzač predkladá v súlade s bodom 8.6 tejto výzvy.
3. **Kritérium na hodnotenie ponúk**:
	1. Verejný obstarávateľ určil jediné kritérium na hodnotenie ponúk:

Celková cena predmetu zákazky v eurách bez DPH.

* 1. Verejný obstarávateľ zostaví poradie uchádzačov na základe jediného kritéria na vyhodnotenie ponúk tak, že na prvom mieste sa umiestni uchádzač, ktorého ponuka bude mať najnižšiu celkovú cenu predmetu zákazky v eurách bez DPH. Ostatní uchádzači sa umiestnia vo vzostupnom poradí podľa hodnoty navrhovanej celkovej ceny predmetu zákazky v eurách bez DPH ich ponúk.
	2. V prípade rovnosti ponúk bude rozhodujúcim kritériom v určení poradia ponúk uchádzačov podľa bodu 12.2 tejto výzvy nižšia cena za položku č. 3 Utierky dvojvrstvové skladané papierové biele do zásobníka ZZ.
	3. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
	4. Úspešným uchádzačom sa stane uchádzač, ktorého ponuka sa umiestni na prvom mieste v hodnotení, t. j. ktorého ponuka bude mať najnižšiu celkovú cenu predmetu zákazky v eurách bez DPH.
1. **Elektronická aukcia:**

Verejný obstarávateľ nepoužije elektronickú aukciu.

1. **Ďalšie informácie:**
	* + - 1. Verejný obstarávateľ si vyhradzuje právo komunikovať iba v slovenskom jazyku.
				2. Ponuka, ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre doklady predložené v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom (slovenskom) jazyku. Ak je doklad alebo dokument vyhotovený v anglickom jazyku, nemusí sa predložiť s jeho úradným prekladom do štátneho (slovenského) jazyka.
				3. Verejný obstarávateľ si vyhradzuje právo uvedené podmienky zmeniť alebo odmietnuť všetky predložené ponuky.
				4. Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.
				5. V prípade nejasnosti alebo potreby objasnenia požiadaviek uvedených vo výzve s prílohami môže elektronickou formou prostredníctvom systému JOSEPHINE ktorýkoľvek zo záujemcov požiadať o jej vysvetlenie, a to najneskôr šesť pracovných dní pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne elektronickou formou všetkým záujemcom.
				6. Verejný obstarávateľ pri spracúvaní osobných údajov poskytnutých uchádzačom v procese verejného obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://www.nbs.sk/sk/ochrana-osobnych-udajov>.

Schválil

Ing. Jozef Zelenák

vedúci, oddelenie centrálneho obstarávania

**Prílohy:**

Príloha č. 1 – Opis predmetu zákazky

Príloha č. 2 – Rámcová zmluva

Príloha č. 3 – Návrh na plnenie kritérií

Príloha č. 4 – Vyhlásenia uchádzača

Príloha č. 5 – Digitálny katalóg